Afgetrede skoolhoof gevra om omstrede Jhb-skool reg te ruk | Maroela Media
'n Afgetrede skoolhoof is aangestel om as mentor op te tree vir die omstrede Roodepoort Primary School in Johannesburg se bestuurspan, in 'n poging om orde by die skool te herstel.
Phumla Sekhonyane, woordvoerder van die Gauteng departement van onderwys, het Dinsdag gesê die voormalige skoolhoof van Gouda Primary School, Olga Da Silva, sal die bestuurspan help met algemende protokol en gesonde bestuursprosedures en prosesse. Sy sal ook die plan om leerders se werk in te haal, te lei.
Die Roodepoort Primary School was die afgelope paar maande verskeie kere gesluit weens gewelddadige onluste en onderbrekings by die skool.
Die departement van onderwys het intussen 'n program by die skool ingestel om te verseker dat leerlinge die werk inhaal wat hulle verloor het. Sekhonyane het gesê die plan behels 'n uur ekstra onderrig elke dag. 'n Vorige voorstel dat klasse tydens die skoolvakansie aangebied sal word, is glo deur die onderwysers van die hand gewys. "Die onderwysers se siening is dat 'n ekstra uur elke dag voldoende sal wees," het Sekhonyane gesê.
Gewapende wagte is ook 24 uur van die dag op die skoolperseel geplaas en toegang tot die perseel word streng beheer, het sy gesê.
"Een lid van die bemiddelingskomitee sal by die skool aanbly om die aanbevelings van die komitee te implementeer," het Sekhonyane gesê. "Die departement is toegewyd om die uitdagings by die skool om te los en die besware van gemeenskapslede aan te spreek."
Mag ek my volstruis kop uit die grond trek en dit se? Blanke moet regmaak wat opgemors is deur jy weet wie! En, dis nie "uitdagings" nie, dis "PROBLEME"!!
Die grootste probleem gaan wees om die ouers, kinders en res van onnies aan sy kant te kry, hul regtig te mentor en motiveer en eers dan sal dinge regkom. As daar vand ie onderwysers en sekere ouers is wat sy gesag gaan ondermyn… wel, dan is dit 'n onmoontlike taak. Sterkte aan Olga da Silva – ek glo sy sal die ding kan doen! Margaret Thatcher se gesegde kom hier op: "If you want something said, ask a man; if you want something done, ask a woman!" Askies manne as ek op jul tone trap!